ವಾರದ ಮೊದಲ ದಿನವೇ ಬಂಗಾರದ ಬೆಲೆಯಲ್ಲಿ ಇಳಿಕೆ ಬಂಗಾರದ ಬೆಲೆಯಲ್ಲಿ ಇಳಿಕೆ ಕಂಡಿದ್ದು, 10 ಗ್ರಾಂಗೆ 48745 ರೂಪಾಯಿ ಆಗಿದ್ದು 222ರೂಪಾಯಿ ಇಳಿಕೆ ಕಂಡಿದೆ. ಇದಕ್ಕೂ ಮುನ್ನ ಶುಕ್ರವಾರ ಚಿನ್ನದ ಬೆಲೆಯಲ್ಲಿ ಇಳಿಕೆ ಕಂಡು ಬಂದಿತ್ತು. ಅಂತರರಾಷ್ಟ್ರೀಯ ಮಟ್ಟದಲ್ಲಿ ಅಮೂಲ್ಯವಾದ ಲೋಹಗಳ ಕುಸಿತ ಚಿನ್ನ ಬೆಳ್ಳಿಯ ಬೆಲೆಯ ಇಳಿಕೆಗೆ ಕರಣ ಎಂದು ಹೇಳಲಾಗಿತ್ತು. ಶುಕ್ರವಾರ ಎಂಸಿಎಎಕ್ಸ್ ನಲ್ಲಿ ಚಿನ್ನದ ಬೆಲೆ ಶೇಕಡಾ 4.10 ರಷ್ಟು ಇಳಿಕೆ ಕಂಡು 10 ಗ್ರಾಂಗೆ 48818 ರೂಪಾಯಿಯಾಗಿತ್ತು. ಬೆಳ್ಳಿ ಸಹ ಶೇಕಡಾ 8.74 ರಷ್ಟು ಇಳಿಕೆ ಕಂಡು ಪ್ರತಿ ಕೆ.ಜಿ.ಗೆ 63850 ರೂಪಾಯಿಯಾಗಿತ್ತು. ಇದೀಗ ಯುಎಸ್ ಬಾಂಡ್ ಮೌಲ್ಯ ಹೆಚ್ಚಾಗಿರುವುದು ಮತ್ತು ಯುಎಸ್ ಡಾಲರ್ ಬಲಗೊಂಡ ಕಾರಣ ಚಿನ್ನ ಮತ್ತು ಬೆಳ್ಳಿ ಬೆಲೆಯಲ್ಲಿ ಇಳಿಕೆ ಕಂಡು ಬಂದಿದೆ ಎಂದು ಹೇಳಲಾಗುತ್ತದೆ.